# Hovedoppgavesymposium medisin, 12. desember

## En fantastisk mulighet til å se bredden i det gode arbeidet våre medisinstudenter gjør med hovedoppgavene sine!

For kull 18B vil det bli arrangert et «Hovedoppgavesymposium» i auditoriet i Armauer Hansens Hus. Vi inviterer alle interesserte ved fakultetet til symposiet!

Sted: auditoriet i Armauer Hansens hus
Tid: mandag 12. juni kl. 10.15 – ca. kl. 13
Stikk gjerne innom i løpet av denne tiden, og få med litt av symposiet!

Alle hovedoppgavene som leveres nå i vår skal presenteres i dette symposiet. Fra hver oppgave lages en vitenskapelig poster på en side i PowerPoint, og denne presenteres muntlig. Presentasjonene foregår fortløpende som «one-minute-madness», hvor hver student får 1½ minutter til å gi et hovedbudskap fra sin oppgave.

Posterne vil også presenteres i en digital utstilling på nett, slik at alle som får nysgjerrigheten pirret av presentasjonen kan finne mer detaljer.

Priser til gode oppgaver

Vi deler også ut priser til de beste oppgavene! De som tildeles pris får holde et 10‑minutters foredrag om sin oppgave på symposiet i stedet for en ett-minutts presentasjon av posteren.

Beste hilsen
Arne Tjølsen – leder Akademisk søyle

# Program

10.15: Velkommen

10.25: Presentasjon av hovedoppgaver – første bolk

11.15: Pause

11.30: Presentasjon av hovedoppgaver – andre bolk

12.15: Prisutdelinger

 Beste hovedoppgave våren 2023 – utdeling av priser
 og presentasjon av oppgavene

 Pris for beste presentasjon på symposiet

13.00: Slutt